Source: https://www.employment.gov.sk/sk/rodina-socialna-pomoc/socialne-sluzby/poskytovanie-financnych-prispevkov/
Timestamp: 2019-10-14 10:51:41+00:00
Document Index: 7171427

Matched Legal Cases: ['§ 71', '§ 78', '§ 71', '§ 78', '§ 71', '§ 78', '§ 78', '§ 71', '§ 78', '§ 78', '§ 78', '§ 78', '§ 71', '§ 78', '§ 78', '§ 78', '§ 78', '§ 78', '§ 71', '§ 78', '§ 78', '§ 78', '§ 71', '§ 78', '§ 78', '§ 78', '§ 71', '§ 71', '§ 71', '§ 78', '§ 78', '§ 78', '§ 78', '§ 78']

Poskytovanie finančných príspevkov podľa zákona o sociálnych službách - MPSVR SR
Úvod > Rodina a sociálna pomoc > Sociálne služby > Poskytovanie finančných príspevkov
Poskytovanie finančných príspevkov podľa zákona o sociálnych službách
Finančné príspevky, ktoré poskytuje MPSVR SR na poskytovanie sociálnej služby:
Finančný príspevok na poskytovanie sociálnej služby v zariadeniach podmienených odkázanosťou podľa § 71 ods. 6 a § 78a zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) sa poskytuje podľa formy sociálnej služby, štruktúry prijímateľov sociálnej služby podľa stupňa odkázanosti na pomoc inej fyzickej osoby a počtu miest v zariadení zapísaného v registri poskytovateľov sociálnych služieb v konkrétnom zariadení sociálnych služieb a je účelovo určený na pokrytie časti nákladov na mzdy a odvody zamestnancov poskytovateľa sociálnej služby v tomto konkrétnom zariadení. Nariadením vlády Slovenskej republiky č. 175/2019 Z. z. sa ustanovuje výška finančného príspevku v zariadeniach podmienených odkázanosťou na rok 2020 nasledovne:
Stupeň odkázanosti fyzickej osoby na pomoc inej fyzickej osoby
Výška finančného príspevku pri poskytovaní pobytovej sociálnej služby/mesiac/miesto
Výška finančného príspevku pri poskytovaní ambulantnej sociálnej služby/mesiac/miesto obsadené najmenej v rozsahu 8 hodín ambulantnej prevádzky počas pracovného dňa
IV. stupeň
V. stupeň
VI. stupeň
Finančný príspevok na poskytovanie sociálnej služby v zariadeniach krízovej intervencie podľa § 71 ods. 7 a § 78aa zákona o sociálnych službách sa poskytuje podľa druhu sociálnej služby a počtu miest v zariadení zapísaného v registri poskytovateľov sociálnych služieb a je účelovo určený na spolufinancovanie bežných výdavkov v rozsahu ekonomicky oprávnených nákladov.
Druh sociálnej služby
Výška finančného príspevku na jedno miesto v zariadení na mesiac
Výška finančného príspevku na jedno miesto v zariadení na rozpočtový rok
zariadenie núdzového bývania
Komu môže MPSVR SR poskytovať finančný príspevok na spolufinancovanie poskytovania sociálnej služby:
Obci, ktorá poskytuje sociálne služby vo vybraných druhoch zariadení sociálnych služieb alebo obci, ktoré zriadila alebo založila vybrané druhy zariadení sociálnych služieb - nocľaháreň, útulok, domov na polceste, zariadenie núdzového bývania, zariadenie podporovaného bývania, zariadenie pre seniorov, zariadenie opatrovateľskej služby, rehabilitačné stredisko, domov sociálnych služieb, špecializované zariadenie a denný stacionár
Neverejnému poskytovateľovi sociálnych služieb vo vybraných druhoch zariadení sociálnych služieb – zariadenie pre seniorov, zariadenie opatrovateľskej služby, zariadenie podporovaného bývania, rehabilitačné stredisko, domov sociálnych služieb, špecializované zariadenie, denný stacionár, nocľaháreň
Podmienky poskytovania finančného príspevku podľa § 71 ods. 6 a 7, § 78a a § 78aa zákona o sociálnych službách:
Finančný príspevok na financovanie sociálnej služby v zariadení podľa § 71 ods. 6 a 7, § 78a a § 78aa zákona o sociálnych službách na príslušný rozpočtový rok sa poskytuje na základe písomnej žiadosti .
Obec a neverejný poskytovateľ vybraných druhov sociálnych služieb predkladá písomnú žiadosť spolu s povinnými prílohami podľa § 78b Ministerstvu práce, sociálnych vecí a rodiny Slovenskej republiky (ďalej len „ministerstvo“) v termíne od 1. júla do 31. augusta predchádzajúceho rozpočtového roka.
S oneskorením podania žiadosti v zákonom stanovenej lehote je spojený jednoznačný následok zániku práva poskytovateľa sociálnej služby na finančný príspevok na príslušný rozpočtový rok, ak Ministerstvo práce, sociálnych vecí a rodiny SR zo závažných dôvodov nerozhodne podľa § 78c ods. 8 zákona o sociálnych službách o odpustení zmeškania termínu na podanie tejto písomnej žiadosti o poskytnutie finančného príspevku.
K žiadosti obec alebo neverejný poskytovateľ predkladá:
Výpis z registra poskytovateľov sociálnych služieb, nie starší ako 3 mesiace. Takýto výpis z registra, ktorým sa preukazuje aj kapacita zariadenia, vydáva príslušný vyšší územný celok.
Doklad o tom, že poskytovateľ sociálnej služby v zariadení, na ktoré je finančný príspevok určený, nemá evidované daňové nedoplatky u miestne príslušného správcu dane, nedoplatky na poistnom na verejné zdravotné poistenie (potvrdenia musia byť od každej zdravotnej poisťovne, a to aj v prípade, keď v poisťovni nie je poistený žiaden zamestnanec) , nedoplatky na poistnom na sociálne poistenie a nedoplatky na povinných príspevkoch na starobné dôchodkové sporenie . Doklad o neexistencii dlhov nemôže byť starší ako 3 mesiace. S cieľom administratívne nezaťažovať subjekty poskytujúce sociálne služby v ďalších štvrťrokoch, obec a neverejný poskytovateľ opätovne nepredkladá predmetné doklady, nakoľko ministerstvo ich bude v priebehu roka žiadať priamo od Sociálnej poisťovne, príslušných zdravotných poisťovní a Finančného riaditeľstva SR.
NOVÉ !!!: Písomné vyjadrenie príslušnej obce alebo vyššieho územného celku o súlade predloženej žiadosti poskytovateľa sociálnej služby o poskytnutie finančného príspevku podľa § 71 ods. 6 a 7, § 78a a § 78aa zákona o sociálnych službách s komunitným plánom sociálnych služieb príslušnej obce alebo s koncepciou rozvoja sociálnych služieb v súlade s ustanovením § 78b ods. 2 písm. c) a d) zákona o sociálnych službách. Písomné vyjadrenie obce o súlade predloženej žiadosti s komunitným plánom sociálnych služieb je potrebné priložiť aj k žiadosti obce, ktorá žiada o poskytnutie finančného príspevku z rozpočtu ministerstva pre zariadenie, ktoré zriadila alebo založila.
Zoznam prijímateľov sociálnej služby s uvedením ich mena, priezviska, rodného čísla a stupňa ich odkázanosti na pomoc inej fyzickej osoby
Zoznam zamestnancov poskytovateľa sociálnej služby s uvedením ich mena, priezviska a rodného čísla ku dňu podania žiadosti.
Upozornenie: Ak konkrétny žiadateľ poskytuje na príslušnom mieste súčasne sociálnu službu vo viacerých druhoch zariadení (účelné a vhodné spojenie zariadení na príslušnom mieste) a viacerými formami sociálnej služby v zariadení (pobytová forma/ambulantná forma), je nevyhnutné žiadosť a údaje v požadovanej štruktúre (zoznam prijímateľov, zoznam zamestnancov) uvádzať za tieto účelne a vhodne spojené zariadenia na príslušnom mieste osobitne pre počet miest v každom druhu zariadenia a každej forme sociálnej služby v tomto zariadení. Finančný príspevok sa vypláca štvrťročne (nie jednorazovo na celý kalendárny rok) vo výške 25 % zo sumy uvedenej v zmluve o poskytnutí finančného príspevku.
Ministerstvo uzatvára s obcou a neverejným poskytovateľom zmluvu o poskytovaní finančného príspevku na spolufinancovanie sociálnej služby.
Okrem podstatných náležitostí zmluvy, ktoré sú upravené v ustanovení § 78d ods. 2 zákona o sociálnych službách, sú obsahom zmluvy aj podmienky vrátenia príspevku alebo jeho pomernej časti, ak poskytovateľ pobytovej sociálnej služby mal neobsadené miesto viac ako 30 po sebe nasledujúcich dní a poskytovateľ ambulantnej sociálnej služby mal neobsadené miesto viac ako 20 po sebe nasledujúcich pracovných dní (podrobnejšie upravuje situácie, kedy nevzniká nárok na finančný príspevok pri poskytovaní ambulantnej sociálnej služby § 78d ods. 13 a nasledovné) , pričom sa neskúma, z akého dôvodu bolo konkrétne miesto neobsadené. V praxi pôjde o situácie, keď napr. klient bude hospitalizovaný alebo bude na návšteve u príbuzných.
Finančný príspevok pre obec a neverejného poskytovateľa nie je možné poskytnúť na miesto v zariadení, ak:
- sa takýto druh podpory (príspevok alebo dávka) vypláca prijímateľovi na toto miesto v zariadení príslušnou inštitúciou iného štátu . Cieľom je zabrániť duplicite poberania takejto podpory na rovnaký účel z verejných zdrojov, t. j. na zabezpečenie finančnej podpory pri odkázanosti klienta na pomoc inej osoby (napr. cudzincom pri poberaní „ Pflegegeld “ z Rakúska alebo „příspevku na péči“ z Českej republiky);
- je miesto v zariadení sociálnych služieb obsadené prijímateľom, ktorý platí úhradu za sociálnu službu najmenej vo výške ekonomicky oprávnených nákladov spojených s poskytovaním tejto sociálnej služby ( ide o tzv. „samoplatcov“)
V prípade, že finančný príspevok na poskytovanie sociálnej služby nebude z rôznych dôvodov poskytnutý ministerstvom, fakultatívne ho môže poskytnúť aj obec alebo vyšší územný celok .
Postup pri podávaní žiadostí na rok 2020
obec a neverejný poskytovateľ doručuje ministerstvu písomnú žiadosť o finančný príspevok podľa § 71 ods. 6 a 7, § 78a a § 78aa zákona o sociálnych službách na rok 2020 v termíne od 1. júla 2019 do 31. augusta 2019. S oneskorením podania žiadosti v zákonom stanovenej lehote je spojený jednoznačný následok zániku práva poskytovateľa sociálnej služby na finančný príspevok na príslušný rozpočtový rok, ak Ministerstvo práce, sociálnych vecí a rodiny SR zo závažných dôvodov nerozhodne podľa § 78c ods. 8 zákona o sociálnych službách o odpustení zmeškania termínu na podanie tejto písomnej žiadosti o poskytnutie finančného príspevku.
adresa pre zasielanie žiadostí o poskytnutie finančného príspevku:
odbor rozpočtu a financovania
Špitálska 4, 6, 8
písomnú žiadosť je potrebné zaslať ministerstvu s podpisom štatutárneho zástupcu obce/mesta alebo neverejného poskytovateľa, ako žiadateľa o poskytnutie finančného príspevku podľa § 71 ods. 6 a 7, § 78a a § 78aa, a s odtlačkom pečiatky žiadateľa
je potrebné použiť správny vzor žiadosti
žiadosť je potrebné vyplniť podľa vzoru, vzor nemeniť, nevypúšťať riadky
finančný príspevok na poskytovanie sociálnej služby v zariadeniach podmienených odkázanosťou a v zariadeniach krízovej intervencie sa žiada samostatne za každý druh zariadenia, formu (pobytová a ambulantná) a miesto poskytovanej sociálnej služby. Ak poskytovateľ prevádzkuje viacero druhov a foriem sociálnej služby v zariadení, podáva žiadosť za každý druh a formu poskytovanej sociálnej služby v zariadení osobitne.
finančný príspevok na poskytovanie sociálnej služby v zariadeniach krízovej intervencie sa žiada na celú kapacitu zariadenia zapísanú v registri poskytovateľov sociálnych služieb
finančný príspevok na poskytovanie sociálnej služby v zariadeniach krízovej intervencie sa žiada na 12 mesiacov; žiadateľ, ktorý neposkytuje sociálnu službu v zariadení krízovej intervencie nepretržite v priebehu celého roku (ide napríklad o sociálnu službu v nocľahárni poskytovanú len počas šiestich mesiacov v roku), je povinný požiadať o finančný príspevok na celý rok a následne, po uzatvorení zmluvy o poskytnutí finančného príspevku, písomne požiadať o pozastavenie financovania sociálnej služby na napr. 2. a 3. štvrťrok. (Dôvodom takéhoto postupu je ustanovenie § 78d ods. 3, podľa ktorého sa finančný príspevok vypláca štvrťročne vo výške 25% zo sumy uvedenej v zmluve, a teda v prípade, ak požadovaná a následne zazmluvnená suma bude zodpovedať len šiestim mesiacom poskytovania sociálnej služby, žiadateľ by bol podľa podmienok zmluvy o poskytnutí finančného príspevku povinný štvrťročne zúčtovať neobsadené miesta v zariadení.)
finančný príspevok nie je možné poskytnúť na vyšší počet miest, ako je uvedené vo výpise z registra
finančný príspevok nie je možné poskytnúť počas roka, napr. ak dôjde k zvýšeniu kapacity zariadenia
akékoľvek zmeny, ktoré budú zapísané v registri poskytovateľov sociálnej služby (zmena kapacity, zmena štatutára, zmena sídla, atď.) po podaní písomnej žiadosti a pred uzatvorením zmluvy je žiadateľ o finančný príspevok povinný písomne oznámiť ministerstvu a zároveň predložiť aktuálny výpis z registra poskytovateľov
ak poskytovateľ finančný príspevok nevyužije na stanovený účel, bude povinný finančné prostriedky vrátiť v rámci zúčtovania
Žiadosť o finačný príspevok
Verejný poskytovateľ sociálnej služby
Pobytová sociálna služby s odkázanosťou - § 71 ods. 6
- žiadosť vo formáte .xlsx
- žiadosť vo formáte .ods
Ambulantná sociálna služby s odkázanosťou - § 71 ods. 6
-žiadosť vo formáte .xlsx
Služby krízovej intervencie - § 71 ods. 7
- žiadosť vo formáte .doc
- žiadosť vo formáte .pdf
poznámka: Každá z hore uvedených žiadostí je priložená v dvoch formátoch (.xlsx a .ods). Obidva formáty sú editovateľné, otvoriť sa dajú v závislosti od operačného systému vášho PC. Žiadosť - služby krízovej intervencie je vo formáte .doc a .pdf, editovateľný je formát .doc.
Neverejný poskytovateľ sociálnej služby
Pobytová sociálna služby s odkázanosťou - § 78a
Ambulantná sociálna služby s odkázanosťou - § 78a
Nocľaháreň - § 78aa
poznámka: Každá z hore uvedených žiadostí je priložená v dvoch formátoch (.xlsx a .ods). Obidva formáty sú editovateľné, otvoriť sa dajú v závislosti od operačného systému vášho PC. Žiadosť - nocľaháreň je vo formáte .doc a .pdf, editovateľný je formát .doc.
Upozornenie: Na zmeny v štruktúre prijímateľov sociálnej služby po dni podania tejto písomnej žiadosti, resp. v priebehu rozpočtového roku, na ktorý je finančný príspevok určený, sa nebude prihliadať.
Ako správne určiť štruktúru prijímateľov
počet prijímateľov uvádzame ku dňu podania žiadosti - za deň podania sa na účely určenia štruktúry prijímateľov považuje konkrétny deň vypĺňania žiadosti žiadateľom v rámci termínu od 1. júla 2019 do 31. augusta 2019;
prepočítaný počet prijímateľov na miesta nesmie byť vyšší ako registrovaná kapacita;
žiadateľ môže žiadať finančný príspevok na:
a) miesta, na ktorých sa poskytuje sociálna služba, poskytovateľ má aktuálne uzatvorenú zmluvu s prijímateľom s minimálnym časom poskytovania sociálnej služby tri mesiace – to sa nevzťahuje na rehabilitačné stredisko a zariadenie opatrovateľskej služby (žiadateľ uvedie v členení podľa stupňa odkázanosti počty klientov v kategórii A);
b) miesta, na ktorých sa aktuálne sociálna služby neposkytuje (nie je uzatvorená zmluva), ale v predchádzajúcich 12 mesiacoch sa na tomto mieste sociálna služba poskytovala minimálne po dobu 3 mesiacov - to sa nevzťahuje na rehabilitačné stredisko a zariadenie opatrovateľskej služby (ak sa na tomto mieste poskytovala sociálna služby viacerým prijímateľom, žiadateľ uvedie stupeň odkázanosti klienta, ktorému sa na tomto mieste poskytovala sociálna služba na základe zmluvy o poskytovaní s najdlhším zazmluvneným časom) (žiadateľ uvedie v členení podľa stupňa odkázanosti počty klientov v kategórii B);
c) neobsadené miesta, ktoré nie sú miestami podľa písm. a) a b), na ktorých predpokladá, že sa v priebehu roka sociálna služba bude poskytovať (žiadateľ uvedie počet takých miest v kategórii C, pričom stupeň odkázanosti uvedie najnižší, ktorý je ustanovený ako podmienka na vznik odkázanosti na príslušný druh sociálnej služby)
prijímatelia v zariadeniach pre seniorov umiestnení z iných vážnych dôvodov sa považujú za prijímateľov sociálnej služby so stupňom odkázanosti IV,
prijímateľ, ktorý nemá priznaný stupeň odkázanosti podľa prílohy č. 3, alebo má priznaný nižší stupeň odkázanosti, ako je ustanovená podmienka na vznik odkázanosti na príslušný druh sociálnej služby v zariadení, sa považuje za prijímateľa sociálnej služby s najnižším stupňom odkázanosti, ktorý je ustanovený ako podmienka na vznik odkázanosti na príslušný druh sociálnej služby (ide napríklad o prijímateľov sociálnej služby v bývalých domovoch – penziónoch pre dôchodcov (zariadeniach pre seniorov), prijímateľov v II. stupni odkázanosti v denných stacionároch, ktorým sa poskytovala sociálna služba k 28.02.2017).
ak ide o ambulantnú sociálnu službu v zariadení, štruktúra prijímateľov sociálnej služby podľa stupňa odkázanosti fyzickej osoby na pomoc inej fyzickej osoby sa neposudzuje vo väzbe na konkrétne miesto, ale na celkový počet miest, na ktoré je finančný príspevok na poskytovanie sociálnej služby v zariadeniach podmienených odkázanosťou určený. Štruktúra prijímateľov sa teda určí na základe podielu dohodnutého času poskytovania sociálnej služby prijímateľom sociálnej služby podľa priznaného stupňa odkázanosti z celkového počtu hodín ambulantnej prevádzky poskytovaných na miestach, na ktoré je finančný príspevok na poskytovanie sociálnej služby v zariadeniach podmienených odkázanosťou určený.
príklady určenia štruktúry prijímateľov v ambulantnej forme sociálnej služby
Prílohy k žiadosti o finačný príspevok
Upozornenie: Prílohy podľa § 78b ods. 2 písm. a) a b) (originál alebo úradne overenú kópiu) prikladá žiadateľ o finančný príspevok za každé miesto poskytovania sociálnej služby s právnou subjektivitou v jednom vyhotovení (t. j. ak poskytovateľ sociálnej služby podáva viacero žiadostí o finančný príspevok, to znamená že poskytuje viacero druhov a foriem sociálnej služby, prílohy podľa § 78b ods. 2 písm. a) a b) doloží len raz ku každému pridelenému identifikačnému číslu organizácie – jedno IČO = jedna sada dokumentov). Uvedené sa nevzťahuje na zoznam prijímateľov a zoznam zamestnancov.
Poznámka: Zoznam prijímateľov a zoznam zamestnancov si každý žiadateľ vytvorí podľa nižšie uvedenej štruktúry (napr. vo formáte .doc alebo .xlxs)
Žiadateľ doloží zoznam prijímateľov sociálnej služby s uvedením ich mena, priezviska, rodného čísla a stupňa ich odkázanosti na pomoc inej fyzickej osoby, ktorým sa:
a) ku dňu podania žiadosti poskytuje sociálna služba na základe uzatvorenej písomnej zmluvy o poskytovaní sociálnej služby na dobu najmenej 3 mesiace (doba najmenej 3 mesiacov neplatí pre rehabilitačné strediská a zariadenia opatrovateľskej služby),
b) na základe uzatvorenej písomnej zmluvy o poskytovaní sociálnej služby poskytovaná sociálna služba s najdlhším dohodnutým časom poskytovania tejto sociálnej služby, najmenej však 3 mesiace za obdobie 12 mesiacov pred podaním žiadosti, ak nejde o obsadené miesta ku dňu podania žiadosti (doba najmenej 3 mesiacov neplatí pre rehabilitačné strediská a zariadenia opatrovateľskej služby).
Ak ku dňu podania žiadosti nemá poskytovateľ sociálnej služby v zariadení žiadneho prijímateľa sociálnej služby, obsahom prílohy k žiadosti o FP bude uvedenie tejto skutočnosti.
Žiadateľ doloží zoznam zamestnancov poskytovateľa sociálnej služby s uvedením ich mena, priezviska a rodného čísla ku dňu podania žiadosti.
Ak ku dňu podania žiadosti nemá poskytovateľ sociálnej služby v zariadení žiadneho zamestnanca, obsahom prílohy k žiadosti o finančný príspevok bude uvedenie tejto skutočnosti a doloženie personálnej matice, ktorej obsahom budú názvy pracovných činností a počet zamestnancov príslušný pre jednotlivé pracovné činnosti.
NOVÉ !!! Písomné vyjadrenie príslušnej obce alebo vyššieho územného celku o súlade predloženej žiadosti poskytovateľa sociálnej služby s komunitným plánom sociálnych služieb príslušnej obce alebo s koncepciou rozvoja sociálnych služieb
Najčastejšie nedostatky a chyby pri podávaní žiadostí o finančné príspevky
V záujme urýchliť proces schvaľovania žiadostí o finančné príspevky na poskytovanie sociálne služby je potrebné, aby žiadosti boli predkladané kvalitné, komplexné a v súlade s požiadavkami stanovenými zákonom o sociálnych službách.
Pre informáciu predkladáme najčastejšie sa vyskytujúce chyby pri podávaní písomných žiadostí o finančné príspevky, ktorým je potrebné sa v ďalšom období vyhnúť (žiadosť je potrebné predložiť MPSVR SR v termíne od 1. júla 2019 do 31. augusta 2019):
na žiadosti chýbala pečiatka príslušnej obce/neverejného poskytovateľa,
žiadosť bola vyplnená neúplne alebo nesprávne (napr. chýbal druh sociálnej služby alebo bol uvedený v rozpore s realitou)
chýbal výpis z registra poskytovateľov vydaný príslušným vyšším územným celkom (výpis z registra iného orgánu nie je možné akceptovať) alebo výpis z registra bol starší ako 3 mesiace
chýbal doklad o tom že poskytovateľ sociálnej služby v zariadení, na ktoré je finančný príspevok určený, nemá daňové nedoplatky a nedoplatky na poistnom na rôzne druhy poistenia (zdravotné, sociálne, starobné dôchodkové sporenie), v prípade kópií predmetných dokladov je potrebné aby boli úradne overené,
doklady o nedoplatkoch na daniach a na poistnom na rôzne druhy poistenia je potrebné zaslať (ak je poskytovateľom sociálnej služby zariadenie, ktoré zriadila alebo založila obec) za poskytovateľa sociálnej služby v zariadení,
žiadosť bola zaslaná na nesprávnu inštitúciu (napr. MF SR),
Zoznam osôb, ktorým bol a ktorým nebol poskytnutý finančný príspevok MPSVR SR